Pa, seun sterf in motorfietsongelukNeil Madsen-Leibold en Neil jr. in Kimberley tydens hul toer. Foto: Facebook Neil Madsen-Leibold (48) en sy seun Neil jr., glo in sy 20’s, het Kaap toe getoer op ŉ BMW-toermotorfiets. Madsen-Leibold sr. was die uitvoerende hoof van Hatprop Traders in Centurion. ŉ Werknemer van Hatprop, Johannes Swart, het aan Maroela Media gesê die ongeluk het glo gistermiddag omstreeks 17:00 naby Laingsburg plaasgevind. Hy sê hulle was op pad na Sutherland. Swart sê die motorfiets waarop hulle gery het, het glo teen ŉ bakkie gebots. Madsen-Leibold sr. is op die toneel dood. Madson-Leibold jr. is later in die hospitaal dood. Swart sê pa en seun het Woensdagoggend uit Gauteng vertrek en het die aand by die Gariepdam oorgeslaap.